ประกาศจังหวัดประจวบคีรีขันธ์ประกาศจังหวัดประจวบคีรีขันธ์เรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุโคมลอย โคมไฟ โคมควัน บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยาน ชุมชนและประชาชนจากการจุดและปล่อยหรือกระทำการอย่างใดเพื่อให้พลุ โคมลอย โคมไฟ โคมควันบั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พ.ศ. ๒๕๕๙จังหวัดประจวบคีรีขันธ์โดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงได้กำหนดมาตรการป้องกันและการรักษาความปลอดภัย ตลอดจนการดูแลรักษาความสงบเรียบร้อยของประชาชนดังนี้ข้อ๑ ประกาศนี้เรียกว่า ประกาศจังหวัดประจวบคีรีขันธ์เรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อย หรือกระทำการอย่างใดเพื่อให้พลุ โคมลอย โคมไฟ โคมควัน บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ประกาศนี้ให้ใช้บังคับเฉพาะในเขตพื้นที่จังหวัดประจวบคีรีขันธ์ในกรณีที่มีประกาศ หรือคำสั่งใด ขัดหรือแย้งกับประกาศนี้ให้ปฏิบัติตามประกาศนี้แทนข้อ๔ ในประกาศนี้พลุ หมายความถึงสิ่งอุปกรณ์ซึ่งผลิตขึ้นเพื่อวัตถุประสงค์ใช้ยิงด้วยแรงขับดันขึ้นไปในอากาศด้วยดินส่งซึ่งจุดโดยการยิงด้วยกระบอกหรือท่อพลุและเมื่อถึงระยะของชนวนถ่วงเวลาทำงานลูกพลุก็จะแตกออกและแสดงผลปรากฏออกมาตามสิ่งที่ได้บรรจุไว้ภายในโดยอาจแสดงออกเป็น สี แสง หรือภาพปรากฏอื่นใดตามสิ่งที่ได้ออกแบบไว้โดยอนุโลมเรียกดอกไม้เพลิงอย่างอื่นที่จุดมีเสียงระเบิดเช่นว่านั้นบั้งไฟ หมายความถึง วัตถุที่ใช้สำหรับจุดให้พุ่งขึ้นสู่อากาศลำตัวทำจากท่อทรงกลมโดยข้างในบรรจุดินปืนที่ทำด้วยดินประสิวและให้รวมถึงสิ่งที่ทำจากวัสดุอื่นที่ไม่ใช่ท่อทรงกลมด้วยโดยมีหางยาวเป็นไม้ไผ่หรือวัสดุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศได้อย่างสมดุล หรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นสู่อากาศและให้หมายความรวมถึงวัตถุอื่นใดที่คล้ายคลึงกันตะไล หมายความถึง ดอกไม้เพลิงชนิดหนึ่งเป็นวัตถุที่ใช้สำหรับจุดให้พุ่งขึ้นสู่อากาศมีปีกเป็นวงกลมใช้วัสดุแผ่นบางมีขนาดกว้างพอสมดุลดัดโค้งเป็นวงกลมล้อมรอบมีไม้ไผ่หรือท่อทำเป็นลำตัวไม่มี หาง บรรจุดินปืนที่ทำด้วยดินประสิวมีรูชนวนสำหรับจุด โดยมีท่อลำตัววางขวางอยู่ข้างในวงปีก โดยวางตามแนวเส้นผ่าศูนย์กลางของวงปีกปลายท่อทั้งสองข้างบรรจบกับวงปีกด้านในท่อลำตัวเจาะรูเพื่อเป็นที่จุดชนวนเชื้อเพลิงและเพื่อส่งแรงดันของการปะทุจากข้างในท่อเพื่อขับเคลื่อนตะไลให้พุ่งขึ้นสู่อากาศและให้หมายความรวมถึงวัตถุอื่นใดอันคล้ายคลึงกันโคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็กที่มีทั้งลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะมีลักษณะกลวงเพื่อบรรจุควันก๊าซบางชนิดหรือใส่เชื้อเพลิงแล้วจุดไฟไว้ภายใน แล้วแต่กรณีเพื่อให้เกิดก๊าชที่มีน้ำหนักเบาและสามารถผลักดันหรือพาโคมให้ลอยขึ้นสู่อากาศได้และวัตถุอื่นใดอันมีสภาพคล้ายคลึงกันเจ้าพนักงาน หมายความถึงพนักงานฝ่ายปกครองหรือตำรวจ ตามประมวลกฎหมายวิธีพิจารณาความอาญาข้อ ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้พลุ โคมลอย โคมไฟ โคมควัน บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ข้อ๖ การขออนุญาตจุดและปล่อยหรือกระทำการอย่างใดเพื่อให้พลุ บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศตามประกาศนี้ให้เจ้าของหรือผู้รับจ้างหรือตัวแทน ผู้ประกอบการพลุ บั้งไฟ ตะไลหรือวัตถุอื่นใดที่คล้ายคลึงกัน โดยผู้ขออนุญาตจะต้องเป็นผู้บรรลุนิติภาวะการขออนุญาตจุดและปล่อย หรือกระทำการอย่างใดเพื่อให้โคมลอยโคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศตามประกาศนี้ ให้ผู้เป็นเจ้าของหรือครอบครองหรือผู้ดูแลสถานที่ซึ่งจัดให้มีการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันโดยผู้ขออนุญาตจะต้องเป็นผู้บรรลุนิติภาวะการขออนุญาตจุดและปล่อยหรือกระทำการอย่างใดเพื่อให้พลุ โคมลอย โคมไฟ โคมควัน บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศให้ยื่นคำขอใบอนุญาตล่วงหน้าก่อนวันจุดและปล่อยไม่น้อยกว่า ๗ วันเว้นแต่มีเหตุจำเป็นอันสมควรนายอำเภอจะใช้ดุลพินิจรับคำขอน้อยกว่า ๗ วัน ก็ได้คำขออนุญาตและใบอนุญาตให้ใช้ตามแบบที่กำหนดไว้ท้ายประกาศทั้งนี้ ผู้ขออนุญาตต้องปฏิบัติตามกฎหมายที่เกี่ยวข้องอื่นด้วยข้อ๗ การได้รับอนุญาตตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความรับผิดตามกฎหมายอื่นหากการจุดและปล่อยหรือกระทำการอื่นใดนั้นก่อให้เกิดความเสียหายแก่อากาศยานหรือเกิดความเสียหายแก่ชีวิต ร่างกายหรือทรัพย์สินของผู้อื่นหมวด ๑พลุ ข้อ๘ กำหนดการจุดหรือปล่อยพลุให้กระทำได้ในงานดังนี้(๑)พิธีจุดเทียนชัยถวายพระพรและงานรัฐพิธีตามเวลาและตามจำนวนที่เห็นสมควรหรือตามที่ทางราชการกำหนด(๒)งานประเพณี งานรื่นเริง งานฌาปนกิจศพ หรืองานอื่น ๆ ที่นายอำเภอเห็นสมควรข้อ๙ อนุญาตให้จุดพลุที่มีขนาดเส้นผ่าศูนย์กลางท่อไม่เกิน๘ นิ้ว และมีความสูงไม่เกิน ๒๐๐ ฟุตข้อ๑๐ สถานที่อนุญาตให้จุดและปล่อยพลุให้กระทำได้ในสถานที่ที่นายอำเภออนุญาตแต่ต้องไม่อยู่บริเวณใกล้เคียงกับสถานีบริการน้ำมันสถานีบริการแก็สหรือวัตถุอันตรายอื่นและโรงพยาบาลในระยะที่จะก่อให้เกิดอันตรายต่อสถานีบริการน้ำมันสถานีบริการแก็สหรือวัตถุอันตรายอื่นและต้องไม่ก่อให้เกิดผลกระทบต่อผู้พักรักษาตัวในโรงพยาบาลกรณีหากเป็นการขออนุญาตจุดพลุแสงซึ่งมีขนาดเส้นผ่าศูนย์กลางท่อ๘ นิ้ว ให้นายอำเภอท้องที่ตรวจสอบตารางการบินกับท่าอากาศยานและหอบังคับการบินก่อนการพิจารณาอนุญาตข้อ๑๑ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตมีหน้าที่ต้องแสดงใบอนุญาตต่อเจ้าพนักงานทุกครั้งเมื่อมีการขอตรวจสอบ(๒)ห้ามผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าดอกไม้เพลิง(๓)พลุที่จะนำมาจุดและปล่อยตามประกาศนี้ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (แบบป.๒) หรือได้รับอนุญาตให้ทำหรือค้าซึ่งดอกไม้เพลิง (แบบ ป.๕) ตามที่กฎหมายกำหนด(๔)ผู้ได้รับอนุญาตต้องจัดทำแนวกันเขตปลอดภัยในการจุดและสัญลักษณ์แจ้งเตือนบริเวณสถานที่จุดพลุหมวด ๒โคมลอย โคมไฟโคมควัน ข้อ๑๒ กำหนดระยะเวลาในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน(๑)กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ตามปฏิทินจันทรคติไทยในแต่ละปี(๒)กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคม ของทุกปี(๓)เมื่อปรากฏว่ามีประเพณีท้องถิ่นได้กระทำมาอย่างต่อเนื่องและมีกำหนดเวลาที่แน่นอนข้อ๑๓ ชนิด ขนาด และจำนวนของโคมลอยโคมไฟ โคมควัน หรือวัตถุอื่นใดที่คล้ายคลึงกัน ซึ่งจะทำการจุดและปล่อยนั้นจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชนตามที่กำหนดในประกาศสำนักงานมาตรฐานผลิตภัณฑ์อุตสาหกรรม(๑)ตัวโคมต้องมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตร สูงไม่เกิน๑๔๐ เซนติเมตร และทำจากวัสดุธรรมชาติ(๒)ส่วนที่เป็นเชื้อเพลิงของโคมให้ทำจากกระดาษชุบเทียนขี้ผึ้งหรือพาราฟินน้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมหรือเชือกทนไฟ เชือก หรือลวดอ่อนเบอร์ ๒๔(เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐เซนติเมตร(๓)ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อย(๔)จำนวนการจุดและปล่อยต่อ ๑ สถานที่ ใน ๑ วัน ต้องไม่เกิน ๑๐๐ โคม เว้นแต่กรณีมีเหตุจำเป็นเพื่อประโยชน์ในการส่งเสริมการท่องเที่ยวการจัดกิจกรรมเฉลิมพระเกียรติฯ พระบรมวงศานุวงศ์ นายอำเภอแห่งท้องที่สามารถอนุญาตเพิ่มเติมได้ทั้งนี้ให้พิจารณาตามจำนวนที่เหมาะสมข้อ๑๔ สถานที่อนุญาตให้จุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกันให้กระทำได้ในสถานที่ที่นายอำเภออนุญาต ทั้งนี้ให้ระบุพื้นที่การจุดและปล่อยโคมลอย โคมไฟโคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยแต่หากอยู่ในเขตความปลอดภัยในการเดินอากาศ แนวร่อนลงและแนวไต่ขึ้นของอากาศยานให้นายอำเภอท้องที่ตรวจสอบตารางการบินกับท่าอากาศยานและหอบังคับการบินก่อนการพิจารณาอนุญาตข้อ๑๕ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตมีหน้าที่ต้องแสดงใบอนุญาตต่อเจ้าพนักงานทุกครั้งเมื่อมีการขอตรวจสอบ(๒)การจำหน่ายโคมลอย โคมไฟ โคมควันหรือวัตถุอื่นใดอันคล้ายคลึงกันให้จำหน่ายได้เฉพาะในร้านค้าที่เป็นหลักแหล่งถาวรหรือสถานที่ที่นายอำเภอระบุไว้ตามข้อ ๑๔(๓)ผู้ได้รับอนุญาตจุดและปล่อยโคมลอย โคมไฟ โคมควันหรือวัตถุอื่นใดอันคล้ายคลึงกันต้องจัดให้มีผู้ประสานการจุดและปล่อยที่สามารถติดต่อได้ทางโทรศัพท์ได้อย่างน้อย๒หมายเลขเพื่อทำหน้าที่ในการแจ้งท่าอากาศยานและหอบังคับการบินตลอดเวลาที่จุดและปล่อยพร้อมทั้งแจ้งให้หอบังคับการบินทราบก่อนการจุดและปล่อยและเมื่อเสร็จสิ้นการจุดและปล่อยแล้ว(๔)เมื่อนายอำเภอได้อนุญาตและได้กำหนดสถานที่ให้มีการจุดและปล่อยโคมลอย โคมไฟ โคมควันหรือวัตถุอื่นใดอันคล้ายคลึงกันแล้ว ให้นายอำเภอแจ้งท่าอากาศยานและหอบังคับการบินในพื้นที่เพื่อให้ทราบกำหนด วัน เวลาและสถานที่การปล่อยโคมลอย โคมไฟ โคมควันหรือวัตถุอื่นใดอันคล้ายคลึงกันล่วงหน้าอย่างน้อย ๗ วัน(๕)แม้นายอำเภอแห่งท้องที่จะได้อนุญาตให้มีการจุดและปล่อยโคมลอย โคมไฟโคมควันหรือวัตถุอื่นใดอันคล้ายคลึงกันแล้วหากมีเหตุจำเป็นเร่งด่วนหรือมีเหตุอันสมควรเพื่อความปลอดภัยผู้ว่าราชการจังหวัดประจวบคีรีขันธ์หรือนายอำเภอแห่งท้องที่นั้นมีอำนาจสั่งให้งดหรือเลื่อนการจุดและปล่อยโคมลอยโคมไฟ โคมควัน หรือวัตถุอื่นใดอันคล้ายคลึงกันไปในวันหรือเวลาอื่นนอกจากวันที่อนุญาตตามที่เห็นสมควรได้หมวด ๓บั้งไฟ ข้อ๑๖ กำหนดห้วงระยะเวลาในการจัดงานประเพณีบุญบั้งไฟและการจุดและปล่อยบั้งไฟ หรือวัตถุอื่นใดอันคล้ายคลึงกันขึ้นไปในอากาศ(๑)ให้กระทำได้ในห้วงเดือนหกตามปฏิทินจันทรคติไทย นับตั้งแต่วันขึ้น ๑ ค่ำ เดือน ๖ ถึงวันแรม๑๕ ค่ำ เดือน ๖ ของทุกปี(๒)อนุญาตให้จุดและปล่อยบั้งไฟได้แต่เฉพาะหมู่บ้านที่เคยมีประวัติการจัดงานประเพณีบุญบั้งไฟโดยอนุญาตให้จัดงานหรือจุดและปล่อยบั้งไฟได้เพียง๑ วันต่อปี ภายในกำหนดเวลา ข้อ ๑๖ (๑)(๓)หมู่บ้านใดที่เคยมีประวัติการจัดงานที่ใช้ชื่ออย่างอื่นแต่มีการจุดบั้งไฟมาก่อนนายอำเภอแห่งท้องที่อาจพิจารณาอนุญาตได้ตามความเหมาะสม โดยจำกัดให้จุดและปล่อยได้เพียง๑ วันต่อปี(๔)การจุดและปล่อยบั้งไฟ ต้องกระทำในระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกาข้อ๑๗ เงื่อนไขการขออนุญาตจุดและปล่อยบั้งไฟหรือวัตถุอื่นใดอันคล้ายคลึงกันขึ้นไปในอากาศ(๑)การจัดงานประเพณีบุญบั้งไฟหรืองานที่ใช้ชื่ออย่างอื่นแต่มีการจุดบั้งไฟจะต้องได้รับความเห็นชอบจากที่ประชุมคณะกรรมการหมู่บ้าน/ชุมชนหรือประชาชนของหมู่บ้านหรือชุมชนที่จะจัดงานนั้นก่อนโดยผู้ขอจุดและปล่อยต้องนำมติหรือรายงานการประชุมของหมู่บ้านมาแสดงประกอบการขออนุญาตด้วย(๒)การพิจารณาอนุญาตให้นายอำเภอแห่งท้องที่พิจารณาถึงประวัติการจัดงานประเพณีของหมู่บ้าน/ชุมชนที่ยื่นคำขอว่าเคยมีประเพณีการจัดงานดังกล่าวมาก่อนหรือไม่กรณีสั่งอนุญาตให้นายอำเภอแห่งท้องที่จัดทำบันทึกข้อตกลงความรับผิดในทางแพ่งของผู้จัดงานที่ต้องรับผิดต่อผู้อื่นซึ่งอาจได้รับความเสียหายจากการจัดงานดังกล่าวข้อ๑๘ กำหนดชนิด ขนาดและจำนวนบั้งไฟหรือวัตถุอื่นใดอันคล้ายคลึงกัน(๑)บั้งไฟที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ เว้นแต่ลวดที่ใช้มัดหรือยึดท่อลำตัวเข้ากับหางบั้งไฟ(๒)สารเคมีที่เป็นผลิตเป็นเชื้อเพลิงของบั้งไฟ จะต้องเป็นโปตัสเซี่ยมไนเตรท (KNO3) หรือสารดินประสิวโดยไม่อนุญาตให้ใช้สารชนิดอื่นที่ไหม้ปะทุได้ในระดับแรงดันที่สูงกว่าสารดังกล่าวเนื่องจากอาจเกิดการระเบิดอย่างรุนแรงหรืออาจทำให้บั้งไฟขึ้นสู่อากาศได้สูงจนเกิดอันตรายต่อเครื่องบินขณะบินผ่านได้(๓)ขนาดเส้นผ่าศูนย์กลางวงในของท่อลำตัวบั้งไฟหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ ต้องมีขนาดไม่เกิน ๓.๕ นิ้วเพื่อป้องกันอันตรายที่อาจเกิดขึ้นตามเช่นกรณีใน (๒)(๔)จำนวนการอนุญาตให้จุดและปล่อยบั้งไฟ หรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศด้วยประการใดให้นายอำเภอพิจารณาตามความเหมาะสมข้อ๑๙ สถานที่อนุญาตให้จุดและปล่อยบั้งไฟหรือวัตถุอื่นใดที่คล้ายคลึงกันให้กระทำได้ในสถานที่ที่นายอำเภออนุญาต ทั้งนี้ให้ระบุพื้นที่การจุดและปล่อยบั้งไฟหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยแต่หากอยู่ในเขตความปลอดภัยในการเดินอากาศ แนวร่อนลงและแนวไต่ขึ้นของอากาศยานให้นายอำเภอท้องที่ตรวจสอบตารางการบินกับท่าอากาศยานและหอบังคับการบินก่อนการพิจารณาอนุญาตข้อ๒๐ มาตรการในการป้องกันมิให้มีการเล่นการพนัน(๑)ห้ามมิให้มีการจัดให้มีการเล่นพนันขันต่อในการจุดและปล่อยบั้งไฟหรือวัตถุอื่นใดที่คล้ายคลึงกัน(๒)ในการจุดและปล่อยบั้งไฟหรือวัตถุอื่นใดที่คล้ายคลึงกัน ห้ามมิให้มีการนับคะแนนการจับเวลา การขานเวลา การขานตัวเลขอื่น ๆ หรือกระทำเครื่องหมายหรือสัญลักษณ์ใดอันเป็นการบ่งชี้ถึงการบอกเวลาการขึ้นลงหรือความสูงต่ำหรือกระทำการอื่นใดอันเป็นข้อชี้ขาดให้แพ้ชนะกัน(๓)ห้ามจำหน่ายบัตรค่าเข้าชม หรือเรียกเก็บค่าเข้าชมหรือกระทำการอื่นใดในลักษณะแอบแฝงเพื่อเก็บค่าเข้าชมหรือหารายได้โดยมิชอบ เช่นจัดให้มีการเรี่ยไรหน้างาน การแจกซองฎีกาผ้าป่าการตั้งตู้รับบริจาคหรือการบังคับเรียกเก็บเงินจากผู้เข้าชมงานโดยวิธีอื่นใดข้อ๒๑ ให้นำความในหมวด ๒ ข้อ ๑๕มาตรการป้องกันและรักษาความปลอดภัยของประกาศนี้มาใช้บังคับกับการจุดและปล่อยบั้งไฟโดยอนุโลมหมวด ๔ตะไล ข้อ๒๒ การจุดและปล่อยหรือกระทำการอื่นใดให้ตะไลหรือสิ่งอื่นใดอันคล้ายตะไลขึ้นไปสู่อากาศสามารถกระทำได้ในเทศกาลหรือในวาระโอกาสอันสำคัญหรือตามประเพณีความเชื่อของหมู่บ้านหรือชุมชนใด ๆ โดยไม่จำกัดห้วงระยะเวลาแต่จะต้องเป็นไปด้วยความเหมาะสมข้อ๒๓ สถานที่จุดและปล่อยตะไลหรือวัตถุอื่นใดที่คล้ายคลึงกันหรือกระทำการอย่างใดเพื่อให้ตะไลหรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ที่นายอำเภอแห่งท้องที่อนุญาตข้อ๒๔ ให้นำความในหมวด ๒ ข้อ ๑๕มาตรการป้องกันและรักษาความปลอดภัยและความในหมวด ๓ ข้อ ๒๐มาตรการในการป้องกันมิให้มีการเล่นการพนันของประกาศนี้มาใช้บังคับกับการจุดและปล่อยตะไลโดยอนุโลมหมวด ๕บทกำหนดโทษ ข้อ๒๕ ผู้ใดกระทำการจุดและปล่อยหรือเป็นผู้จัดให้มีสถานที่จุดและปล่อยพลุ โคมลอย โคมไฟ โคมควัน บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศโดยไม่ได้รับอนุญาตจากนายอำเภอแห่งท้องที่หรือนอกสถานที่ที่ได้รับอนุญาตหรือโดยฝ่าฝืนข้อกำหนดในประกาศนี้ต้องระวางโทษตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พ.ศ. ๒๕๕๙ ข้อ ๕ ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับข้อ๒๖ ประกาศนี้ให้ใช้บังคับถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๐พฤศจิกายน พ.ศ. ๒๕๕๙ทวี นริสศิริกุลผู้ว่าราชการจังหวัดประจวบคีรีขันธ์[เอกสารแนบท้าย]๑. ใบอนุญาตให้จุดหรือปล่อยหรือกระทำการอย่างใดเพื่อให้บั้งไฟพลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน ขั้นไปสู่อากาศ ตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นที่คล้ายคลึงกัน(ดูข้อมูลจากภาพกฎหมาย)ปริยานุช/จัดทำ๒๒ พฤศจิกายน๒๕๕๙วิศนี/ตรวจ๒๒ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๕ ง/หน้า ๒๕/๑๘ พฤศจิกายน ๒๕๕๙